CELEX: C2007/042/23
Language: fi
Date: 2007-02-24 00:00:00
Title: Asia C-516/06 P: Valitus, jonka Euroopan yhteisöjen komissio on tehnyt 20.12.2006 yhteisöjen ensimmäisen oikeusasteen tuomioistuimen asiassa T-153/04, Euroopan yhteisöjen komissio v. Ferriere Nord SpA, 27.9.2006 antamasta tuomiosta

24.2.2007   
            
            
               FI
            
            
               Euroopan unionin virallinen lehti
            
            
               C 42/14
            
         Valitus, jonka Euroopan yhteisöjen komissio on tehnyt 20.12.2006 yhteisöjen ensimmäisen oikeusasteen tuomioistuimen asiassa T-153/04, Euroopan yhteisöjen komissio v. Ferriere Nord SpA, 27.9.2006 antamasta tuomiosta
   (Asia C-516/06 P)
   (2007/C 42/23)
   Oikeudenkäyntikieli: italia
   Asianosaiset
   
      Valittaja: Euroopan yhteisöjen komissio (asiamiehet: V. Di Bucci ja F. Amato)
   
      Muu osapuoli: Ferriere Nord SpA
   Vaatimukset
   
               —
            
            
               Valituksenalaisen tuomion kumoaminen siltä osin kuin siinä otetaan tutkittavaksi Ferriere Nordin esittämä kumoamiskanne, joka kohdistuu 5.2.2004 päivättyyn komission kirjeeseen ja 13.4.2004 päivättyyn komission faksiin,
            
         
               —
            
            
               Ferriere Nordin ensimmäisen oikeusasteen tuomioistuimessa riidanalaisia toimenpiteitä vastaan nostaman kumoamiskanteen tutkittavaksi ottamisen edellytysten puuttumisen toteaminen ja siten kanteen hylkääminen,
            
         
               —
            
            
               Ferriere Nordin velvoittaminen korvaamaan kummassakin tuomioistuimessa aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Ensimmäisen oikeusasteen tuomioistuimen asiassa T-153/04, Ferriere Nord S.p.A. vastaan Euroopan yhteisöjen komissio 27.9.2006 antaman tuomion se osa, jossa todetaan, että kanne voidaan ottaa tutkittavaksi, rikkoo EY 230 artiklan ensimmäistä kohtaa sekä EY 249 artiklaa, koska kannekelpoisen toimen käsitteen tulkinnan osalta siitä puuttuvat perustelut tai ne ovat virheellisiä ja sitä rasittaa ensimmäisen oikeusasteen tuomioistuimen puuttuva toimivalta.
   Ensimmäisen oikeusasteen tuomioistuin ei ole osoittanut, että riidanalaisilla toimilla olisi pakottavia oikeusvaikutuksia, jotka voisivat vaikuttaa ensisijaisesti kantajan intresseihin muuttaen ratkaisevassa määrin sen oikeusasemaa. Se on lisäksi tehnyt virheelliset päätelmät asian tutkittavaksi ottamiskelpoisuudesta, jota ei myöskään ole näytetty toteen, katsoessaan, että riidanalaisia toimenpiteitä on lähtökohtaisesti pidettävä laillisina. Lopuksi valittaja väittää, että ensimmäisen oikeusasteen tuomioistuin on ylittänyt sille perustamissopimuksessa annetun toimivallan.